b'\n_START_ARTICLE_\nVass\xc3\xb5l Lomat\xc5\xa1enko\n_START_SECTION_\nHarrastajana\n_START_PARAGRAPH_\nLomat\xc5\xa1enko oli kokku v\xc3\xa4hemalt neljakordne Ukraina meister \xe2\x80\x93 sulgkaalus (kuni 57 kg) aastatel 2008\xe2\x80\x932009 ning kergekaalus (kuni 60 kg) aastatel 2010\xe2\x80\x932011._NEWLINE_Ta v\xc3\xb5itis sulgkaalus (kuni 57 kg) 2008. aasta Pekingi ol\xc3\xbcmpiam\xc3\xa4ngude poksiv\xc3\xb5istlustel kuldmedali ning tuli ol\xc3\xbcmpiav\xc3\xb5itjaks. Ta sai nendel ol\xc3\xbcmpiam\xc3\xa4ngudel parima tehnikaga poksijale m\xc3\xb5eldud Val Barkeri karika._NEWLINE_Ta sai sulgkaalus (kuni 57 kg) 14. maailmameistriv\xc3\xb5istlustel (Chicago, 2007) h\xc3\xb5bemedali, kaotades finaalis Albert Selimovile (Venemaa). Ta v\xc3\xb5itis kuldmedali ning tuli maailmameistriks sulgkaalus (kuni 57 kg) 15. maailmameistriv\xc3\xb5istlustel (Milano, 2009) ja kergekaalus (kuni 60 kg) 16. maailmameistriv\xc3\xb5istlustel (Bakuu, 2011)._NEWLINE_Ta v\xc3\xb5itis sulgkaalus (kuni 57 kg) 37. Euroopa meistriv\xc3\xb5istlustel (Liverpool, 2008) kuldmedali ning tuli Euroopa meistriks.\n_START_SECTION_\nElukutselisena\n_START_PARAGRAPH_\nTa j\xc3\xa4tkas oktoobris 2013 poksimist elukutselisena. Ta on seni (seisuga 31. august 2019) pidanud 15 kohtumist ning on v\xc3\xb5itnud neist 14 (neist 10 nokaudiga) kohtumist ja kaotanud 1 kohtumise. _NEWLINE_Ta on alates 22. novembrist 2014 olnud eri poksiorganisatsioonide (WBA, WBO ja WBC) eri astmete maailmameister.'